*Likumprojekts*

**Grozījumi likumā “Par Valsts ieņēmumu dienestu”**

Izdarīt likumā “Par Valsts ieņēmumu dienestu” (Latvijas Republikas Saeimas un Ministru Kabineta Ziņotājs, 1993, 34.nr.; 1995, 23., 24.nr.; 1997, 4.nr.; 1998, 2., 15.nr.; 1999, 22.nr.; 2001, 15., 23.nr.; 2002, 16.nr.; 2003, 6., 8.nr.; 2005, 14.nr.; 2006, 22.nr.; 2008, 14., 24.nr.; 2009, 2., 15., 22.nr.; Latvijas Vēstnesis, 2009, 199.nr.; 2010, 99.nr.; 2011, 85.nr.; 2012, 50., 108., 203.nr.; 2013, 232.nr.; 2014, 189., 214., 257.nr.; 2015, 124.nr.) šādus grozījumus:

1. Aizstāt 3.pantā vārdus “finanšu policija” ar vārdiem “nodokļu un muitas policija, Iekšējās drošības daļa”;
2. Papildināt 4.panta otro daļu ar 23.punktu šādā redakcijā:

“23) ir izmeklēšanas iestādes vadītājs Valsts ieņēmumu dienesta Iekšējās drošības daļai.”

1. Izslēgt 13.panta septīto daļu un 13.1 pantu.
2. Izteikt 4.nodaļas nosaukumu šādā redakcijā:

“**Valsts ieņēmumu dienesta nodokļu un muitas policijas uzdevumi un ierēdņu (darbinieku) tiesības likumpārkāpumu atklāšanā valsts ieņēmumu un muitas lietu jomā”.**

1. Izteikt 14.pantu šādā redakcijā:

 “**14.pants. Valsts ieņēmumu dienesta nodokļu un muitas policijas uzdevumi likumpārkāpumu atklāšanā valsts ieņēmumu un muitas lietu jomā**

1. Valsts ieņēmumu dienesta nodokļu un muitas policijas uzdevumi ir:

1) veikt likumā noteikto operatīvo darbību, lai atklātu un novērstu noziedzīgus nodarījumus valsts ieņēmumu jomā;

2) veikt izmeklēšanu krimināllietās par noziedzīgiem nodarījumiem, kas konstatēti valsts ieņēmumu jomā;

3) veikt šā likuma 11.panta otrās daļas 7.punktā noteikto uzdevumu muitas lietu jomā;

4) veikt šā likuma 11.panta otrās daļas 9.punktā noteikto uzdevumu un likumā noteikto operatīvo darbību, lai atklātu un novērstu noziedzīgus nodarījumus muitas lietu jomā;

5) ja nepieciešams, nodrošināt Valsts ieņēmumu dienesta ierēdņu (darbinieku) apsardzi sakarā ar viņu veicamajiem pienākumiem un to objektu apsardzi, kuros viņi atrodas.

2. Veicot šā panta pirmās daļas 3. un 4.punktā noteiktos uzdevumus, Valsts ieņēmumu dienesta nodokļu un muitas policijai ir muitas iestādes statuss.”

1. 16.pantā:

izteikt 16.panta nosaukumu šādā redakcijā:

**“16.pants. Valsts ieņēmumu dienesta nodokļu un muitas policijas ierēdņu tiesības likumpārkāpumu atklāšanā valsts ieņēmumu un muitas lietu jomā**”;

aizstāt vārdus “finanšu policija” (attiecīgajā locījumā) ar vārdiem “nodokļu un muitas policija” (attiecīgajā locījumā).

1. Aizstāt 16.1 un 16.2 pantā vārdus “finanšu policija” (attiecīgajā locījumā) ar vārdiem “nodokļu un muitas policija” (attiecīgajā locījumā).
2. Papildināt ar jaunu 5.1nodaļu šādā redakcijā:

**“5.1NODAĻA**

**Valsts ieņēmumu dienesta Iekšējās drošības daļas
uzdevumi un ierēdņu tiesības likumpārkāpumu atklāšanā
Valsts ieņēmumu dienesta ierēdņu un darbinieku rīcībā"**

**16.5pants. Valsts ieņēmumu dienesta Iekšējās drošības daļas uzdevumi likumpārkāpumu atklāšanā Valsts ieņēmumu dienesta ierēdņu un darbinieku rīcībā**

Valsts ieņēmumu dienesta Iekšējās drošības daļas uzdevumi ir:

1) veikt likumā noteikto operatīvo darbību, lai atklātu un novērstu noziedzīgus nodarījumus Valsts ieņēmumu dienesta ierēdņu un darbinieku darbībā;

2) veikt izmeklēšanu krimināllietās par noziedzīgiem nodarījumiem, kas konstatēti Valsts ieņēmumu dienesta ierēdņu un darbinieku rīcībā.

**16.6pants. Valsts ieņēmumu dienesta Iekšējās drošības daļas ierēdņu tiesības**

1. Valsts ieņēmumu dienesta ģenerāldirektora pilnvarotajiem Valsts ieņēmumu dienesta Iekšējās drošības daļas ierēdņiem ir tiesības likumā noteiktajā kārtībā veikt operatīvo darbību, lai atklātu un novērstu noziedzīgus nodarījumus Valsts ieņēmumu dienesta ierēdņu un darbinieku darbībā.

2. Valsts ieņēmumu dienesta Iekšējās drošības daļa noziedzīgu nodarījumu, kas konstatēti Valsts ieņēmumu dienesta ierēdņu un darbinieku rīcībā, izmeklēšanu veic Kriminālprocesa likumā noteiktajā kārtībā.

3. Lai atklātu un novērstu noziedzīgus nodarījumus Valsts ieņēmumu dienesta ierēdņu un darbinieku rīcībā, Valsts ieņēmumu dienesta Iekšējās drošības daļas ierēdņiem ir tiesības:

1) izsaukt uz Valsts ieņēmumu dienesta Iekšējās drošības daļu jebkuru personu sakarā ar lietām un materiāliem, kuru izskatīšana ir Valsts ieņēmumu dienesta Iekšējās drošības daļas kompetencē, bet, ja attiecīgā persona bez attaisnojoša iemesla neierodas, atvest to piespiedu kārtā;

2) pārbaudīt personām, kuras tiek turētas aizdomās par likumpārkāpumu izdarīšanu, personu apliecinošus dokumentus, kā arī citus dokumentus, kas nepieciešami to tiesību normu ievērošanas pārbaudei, kuru izpildes kontrole un uzraudzība uzdota Valsts ieņēmumu dienesta Iekšējās drošības daļai;

3) savas kompetences ietvaros likumā paredzētajos gadījumos un kārtībā nogādāt Valsts ieņēmumu dienesta telpās likumpārkāpējus, izdarīt viņu personas apskati, mantu un dokumentu izņemšanu un apskati, administratīvi aizturēt likumpārkāpējus un veikt citus likumā noteiktos pasākumus administratīvo pārkāpumu lietvedības nodrošināšanai;

4) savas kompetences ietvaros likumā noteiktajā kārtībā aizturēt un konvojēt personas, kuras izdarījušas administratīvo pārkāpumu vai tiek turētas aizdomās, vai ir apsūdzētas noziedzīgu nodarījumu izdarīšanā;

5) lietot fizisku spēku, speciālos līdzekļus un šaujamieročus šā likuma 16.1 un 16.2pantā noteiktajā kārtībā;

6) Valsts ieņēmumu dienesta ģenerāldirektora vai Valsts ieņēmumu dienesta Iekšējās drošības daļas vadītāja pilnvarotiem ierēdņiem ir tiesības pieprasīt no ministrijām, citām valsts pārvaldes institūcijām, finanšu iestādēm un kredītiestādēm, un pašvaldībām jebkuras ziņas, kas saistītas ar Valsts ieņēmumu dienesta ierēdņa vai darbinieka prettiesisko rīcību.”

1. Izteikt 25.panta otro un trešo daļu šādā redakcijā:

“2. Valsts ieņēmumu dienesta ģenerāldirektoram, ģenerāldirektora vietniekam, kura pakļautībā ir nodokļu un muitas policijas ierēdņi, kā arī Iekšējās drošības daļas, muitas iestāžu, nodokļu un muitas policijas ierēdņiem piešķir dienesta pakāpes, kuru nosaukumus, piešķiršanas, saglabāšanas, pazemināšanas un atņemšanas kārtību nosaka Ministru kabinets.

3. Valsts ieņēmumu dienesta ģenerāldirektors, ģenerāldirektora vietnieks, kura pakļautībā ir nodokļu un muitas policijas ierēdņi, kā arī Iekšējās drošības daļas, muitas iestāžu, nodokļu un muitas policijas ierēdņi, pildot dienesta pienākumus, nēsā formas tērpus, viņiem ir dienesta pakāpju atšķirības zīmes un žetoni, kuru aprakstu nosaka Ministru kabinets, bet nēsāšanas kārtību – Valsts ieņēmumu dienesta ģenerāldirektors.”

1. Pārejas noteikumos:

izteikt pārejas noteikumu 34.punktu šādā redakcijā:

“34. Līdz attiecīgu grozījumu izdarīšanai citos normatīvajos aktos ar terminu “Muitas kriminālpārvalde”, “finanšu policija” vai “muitas policija” saprot terminu “nodokļu un muitas policija”;

papildināt pārejas noteikumus ar 35. un 36.punktu šādā redakcijā:

“35. Līdz jaunu šā likuma 25.panta otrajā un trešajā daļā minēto Ministru kabineta noteikumu spēkā stāšanās dienai, bet ne ilgāk kā līdz 2016.gada 31.decembrim piemērojami Ministru kabineta 2009.gada 27.janvāra noteikumi Nr.65 “Noteikumi par Valsts ieņēmumu dienesta muitas iestāžu un finanšu policijas ierēdņu dienesta pakāpēm” un Ministru kabineta 2013.gada 3.septembra noteikumi Nr.705 “Noteikumi par Valsts ieņēmumu dienesta muitas iestāžu un finanšu policijas ierēdņu formas tērpiem, žetonu un dienesta pakāpju atšķirības zīmēm”, ciktāl tie nav pretrunā ar šo likumu.

36. Līdz finanšu policijas un muitas policijas apvienošanas pabeigšanai, bet ne ilgāk kā līdz 2016.gada 30.septembrim, attiecīgās Valsts ieņēmumu dienesta struktūrvienības turpina pildīt tām noteiktos uzdevumus un īstenot normatīvajos aktos noteiktās tiesības. Finanšu policijas un muitas policijas beidz pastāvēt ar pilnīgu funkciju, uzdevumu un lietu nodošanu Valsts ieņēmumu dienesta ģenerāldirektora noteiktajām struktūrvienībām.”

Finanšu ministra vietā

satiksmes ministrs U.Augulis

08.06.2016. 13:42

1002

Deičmane 67120590

Danute.Deicmane@vid.gov.lv